અત્યારના આધુનિક જગતમાં જીવન બદલાય રહ્યું છે. યુવાનો દુરના દેશોમાં ભણવા જાય છે અને ઘણાં ત્યાંજ બાકીનું જીવન ગાળે છે. વિજ્ઞાન એટલું આગળ વધી ગયું છે કે હજારો માઈલ દૂર રહેલા વ્યક્તિને મોબાઈલમાં જોઈને વાત કરી શકાય છે, ઘરના કે અન્ય કોઈ પણ ફોટાઓ મોકલી શકાય. ફોન ઉપર મળી લીધું માટે હવે રૂબરૂ મળવાની આવશ્યકતા ન રહી. એક વ્યક્તિ સાથે બે કે પાંચ મિનિટ ફોન પર વાત કરી લીધી પછી કષ્ટ લઇ સમય અને સંપત્તિનો વ્યય શું કરવો. વ્યસ્ત જીવનમાં દરેક પોતે મૂંઝાયેલો છે, પોતાનું ખાનગી જીવન જીવી રહ્યો છે, ત્યાં આપણે ક્યાં તેને મળવા જવું?